Virallinen lehti nro C 287 , 30/10/1995 s. 0238



A4-0236/95 Ehdotus neuvoston asetukseksi yhteisön persikka- ja nektariinituotannon tervehdyttämisestä (KOM(95)0010 - C4-0143/95 - 95/0018(CNS)) Ehdotus hyväksyttiin seuraavin tarkistuksin: (Tarkistus 8) Johdanto-osan kuudes kappale a (uusi) >EP:n äänestyksessä hyväksytty teksti> Hedelmä- ja vihannesalan yhteisen markkinajärjestelyn tulevan uudistuksen vuoksi uusien sääntöjen olisi katettava tässä asetuksessa säädetty erityistuki ja myönnettyjä voimavaroja olisi hallinnoitava hedelmä- ja vihannesalan suunnittelutoimien osana, (Tarkistus 10) 1 artikla >Alkuperäinen teksti> Yhteisön persikoiden ja nektariinien tuottajat saavat pyynnöstä ja tässä asetuksessa määritellyin edellytyksin kertapalkkion persikka- ja nektariinipuiden raivauksesta markkinointivuonna 1995. >EP:n äänestyksessä hyväksytty teksti> Yhteisön persikoiden ja nektariinien tuottajat saavat pyynnöstä ja jäsenvaltioiden tätä asetusta täytäntöönpannessa määrittelemin edellytyksin kertapalkkion persikka- ja nektariinipuiden raivauksesta markkinointivuonna 1995. (Tarkistus 1) 1 artiklan ainoa kohta a (uusi) >Alkuperäinen teksti> >EP:n äänestyksessä hyväksytty teksti> Jos raivaukselle asetettuja tavoitteita ei saavuteta tietyssä jäsenvaltiossa kyseisen toimenpiteen hallinnollista toimeenpanoa koskevien vaikeuksien vuoksi, voidaan asianomaiselle jäsenvaltiolle myöntää poikkeuslupa toimenpiteeseen käytettävän ajan pidentämiseksi yhdellä vuodella. (Tarkistus 9) 1 artiklan ainoa kohta b (uusi) >EP:n äänestyksessä hyväksytty teksti> Jäsenvaltiot määrittelevät raivauspalkkion soveltamisen ensisijaiset kohteet ja ottavat siinä huomioon eri alueiden soveltuvuuden tuotantoon sekä lajikkeet, jotka vastaavat heikommin markkinoiden vaatimuksiin. (Tarkistus 2) 2 artiklan -1 kohta (uusi) >EP:n äänestyksessä hyväksytty teksti> -1. Komissio määrittelee raivauspalkkion saamisen edellytykset, joihin on sisällyttävä muun muassa todistettu persikoiden ja nektariinien hehtaarituotannon todellinen pienentäminen komission vahvistamalla määrällä. (Tarkistus 3) 2 artiklan 1 kohdan a alakohta >Alkuperäinen teksti> a) raivata tai raivauttaa kerralla koko hedelmätarhansa; >EP:n äänestyksessä hyväksytty teksti> a) raivata tai raivauttaa kerralla ennen 30 päivää huhtikuuta 1996: - koko hedelmätarha, jos sen pinta-ala on pienempi kuin yksi hehtaari, - koko hedelmätarha tai osa hedelmätarhaa, jos sen pinta-ala on yksi hehtaari tai enemmän. Raivatun alueen pinta-alan on joka tapauksessa oltava vähintään yksi hehtaari. (Tarkistus 4) 2 artiklan 1 kohdan b alakohta >Alkuperäinen teksti> b) kieltäytyä 6 artiklassa tarkoitetun menettelyn mukaan annettujen säännösten mukaisesti istuttamasta persikkapuita, nektariinipuita sekä muita kuin omenasiiderin tai omenamehun valmistusta varten viljeltyjä omenapuita. >EP:n äänestyksessä hyväksytty teksti> b) kieltäytyä 6 artiklassa tarkoitetun menettelyn mukaan annettujen säännösten mukaisesti istuttamasta persikkapuita ja nektariinipuita. (Tarkistus 7) 2 artiklan 2 kohta >Alkuperäinen teksti> Tässä asetuksessa hedelmätarhalla tarkoitetaan kaikkia palstoja, joihin on istutettu alle 15 vuoden ikäisiä persikka- tai nektariinipuita yli 300 puuta hehtaaria kohden. >EP:n äänestyksessä hyväksytty teksti> Tässä asetuksessa hedelmätarhalla tarkoitetaan kaikkia palstoja, joihin on istutettu persikka- tai nektariinipuita yli 250 puuta hehtaaria kohden. Osittaisen raivauksen tapauksessa eivät palstat, joiden istuttamiseen tai kunnostamiseen on myönnetty julkista tukea voi olla oikeutettuja tähän palkkioon. (Tarkistus 6) 4 artikla >EP:n äänestyksessä hyväksytty teksti> 1. Komissio laatii yhteistä valvontaa koskevan toimintaohjelman. Jäsenvaltiot toimivat yhteistyössä komission kanssa auttaakseen sitä tämän tehtävän toteuttamisessa. >Alkuperäinen teksti> Jäsenvaltioiden on valvottava, että palkkion saanut tuottaja on noudattanut 2 artiklassa tarkoitettuja sitoumuksia. Heidän on toteutettava tarvittavat lisätoimenpiteet, erityisesti sen varmistamiseksi, että palkkiojärjestelmän määräyksiä noudatetaan. Jäsenvaltioiden on ilmoitettava komissiolle toteutetuista toimenpiteistä. >EP:n äänestyksessä hyväksytty teksti> 2. Tämän ohjelman mukaisesti jäsenvaltioiden on valvottava, että palkkion saanut tuottaja on noudattanut 2 artiklassa tarkoitettuja sitoumuksia. Heidän on toteutettava tarvittavat lisätoimenpiteet, erityisesti sen varmistamiseksi, että palkkiojärjestelmän määräyksiä noudatetaan. Jäsenvaltioiden on ilmoitettava komissiolle toteutetuista toimenpiteistä. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi yhteisön persikka- ja nektariinituotannon tervehdyttämisestä (KOM(95)0010 - C4-0143/95 - 95/0018(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(95) 0010 - 95/0018(CNS)) ((EYVL C 85, 7.4.1995, s. 2)), - neuvoston kuultua sitä EY:n perustamissopimuksen 43 artiklan mukaisesti (C4-0143/95), - ottaa huomioon työjärjestyksensä 58 artiklan, - ottaa huomioon maataloutta ja maaseudun kehittämistä käsittelevän valiokunnan mietinnön ja budjettivaliokunnan lausunnon (A4-0236/95), 1. Hyväksyy komission ehdotuksen parlamentin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä tekstistä; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Pyytää puhemiestään välittämään tämän lausunnon neuvostolle ja komissiolle.